### Beslutningstema

Der holdes dialogmøde med Tønder Forsyning med udgangspunkt i ejerstrategi for Forsyningen.

### Historik

Den 31. marts 2022 godkendte Kommunalbestyrelsen ejerstrategi for Tønder Forsyning.

### Sagsfremstilling

Af ejerstrategien fremgår følgende:

Til opfølgning på ejerstrategien, og med henblik på overholdelse af lovgivningens krav om afholdelse af et officielt møde mellem Kommune og Forsyningen, skal der afholdes minimum et årligt møde mellem kommunen og Forsyningen, hvor bl.a. ejerstrategien og Forsyningens efterlevelse af denne drøftes. Ligeledes fremlægges de af kommunens visioner og strategier, som er relevante for Forsyningen. Fra Forsyningen deltager som minimum bestyrelsesformand og direktør.

Direktør Gertrud Schultz og bestyrelsesmedlemmerne August Mathiesen (forbrugervalgt) og Paw Schultz (medarbejdervalgt) deltager i dialogmødet. Der er afsat 1 time til mødet.

Med udgangspunkt i ejerstrategien drøftes følgende emner:

• Kort opsummering af året der gik og arbejdet med forsyningens store udfordringer (f.eks. PFAS i Spildevand, sikring af rent drikkevand)

• Strategisk retning, organisationens udvikling og robusthed, forventninger til de kommende år (inkl. taksternes udvikling)

• Ejerstrategien og forsyningens overvejelser om bestyrelsessammensætning, kompetencer, diversitet mm

• VE selskabets arbejde

### Indstilling Kommunaldirektøren indstiller,

|  |  |
| --- | --- |
| at | temaerne drøftes. |

### Beslutning

Drøftet.